sukhrobnurali/uzbek-legal-corpus huggingface dataset:
ALKOGOLLI VA TAMAKI MAHSULOTLARIGA YANGI NAMUNADAGI AKSIZ MARKALARINI JORIY ETISH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(resolution, 2026-03-25)

Oʻzbekiston Respublikasi “Davlat soliq xizmati toʻgʻrisida”gi va “Davlat bojxona xizmati toʻgʻrisida”gi qonunlarining 6 va 7-moddalariga, Oʻzbekiston Respublikasi Vazirlar Mahkamasining “Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisida”gi 2009-yil 20-fevraldagi 49-sonli qaroriga (Oʻzbekiston Respublikasi qonun hujjatlari toʻplami, 2009-yil, 9-son, 88-modda) muvofiq Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 11-fevraldagi 31, 2004-22 va 03-02/8-14-son qarori bilan tasdiqlangan “Alkogolli va tamaki mahsulotlariga yangi namunadagi aksiz markalarini joriy etish tartibi toʻgʻrisida”gi nizomga (2004-yil 3-mart, roʻyxat raqami 1320 — Oʻzbekiston Respublikasi qonun hujjatlari toʻplami, 2009-yil, 9-son, 110-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NASHRIYOT, MATBAA VA KITOB SAVDOSI XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2009-03-18)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish Dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Nashriyot, matbaa va kitob savdosi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiritiladi.
PAXTA TOZALASH VA KANOP-JUT ISHLAB CHIQARISH KORXONALARI XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2009-03-18)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish Dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Paxta tozalash va kanop-jut ishlab chiqarish korxonalari xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiritiladi. Mazkur Namunaviy meʼyorlar “Oʻzpaxtasanoat” uyushmasi va Oʻzbekiston kasaba uyushmalari Federatsiyasi Kengashi bilan kelishilgan.
AVIATSIYA ISHLARIGA MANSUB XIZMATLAR ROʻYXATINI TASDIQLASH TOʻGʻRISIDA
(order, 2009-03-18)

Oʻzbekiston Respublikasi fuqaro va eksperimental aviatsiyasining faoliyatini tartibga soluvchi normativ-huquqiy hujjatlarni takomillashtirish maqsadida va Oʻzbekiston Respublikasi Havo kodeksi (Oʻzbekiston Respublikasi Oliy Kengashining Axborotnomasi, 1993-yil, 6-son, 247-modda)ning 94-moddasiga muvofiq buyuraman: 1. Aviatsiya ishlariga mansub xizmatlar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
IKKILAMChI QOGʻOZ ChIQINDILARINI TOʻPLASh, TAYYORLASh VA QAYTA IShLASh UChUN YETKAZIB BERISh TIZIMINI TARTIBGA SOLISh ChORA-TADBIRLARI TOʻGʻRISIDA
(resolution, 2019-12-20)

Tarmoqda nazorat, hisobga olish va boshqarishni maqbullashtirish asosida qogʻoz chiqindilarini tayyorlash tizimini rivojlantirish va takomillashtirish, real sektor korxonalarining, kichik va xususiy biznes subyektlarining ikkilamchi qogʻozga boʻlgan ehtiyojlarini yanada toʻliq taʼminlash uchun ikkilamchi xomashyodan sanoat yoʻli bilan foydalanishning samarali mexanizmlarini joriy etish, shuningdek tarmoq korxonalarining, shu jumladan “Sanoatqalinqogʼozsavdo” XI OAJ va “Oʻzbek qogʻozi” OAJning mavjud quvvatlaridan foydalanishni koʻpaytirish maqsadida Vazirlar Mahkamasi qaror qiladi: 1. “Sanoatqalinqogʼozsavdo” XI OAJ va “Oʻzbek qogʻozi” OAJning kelgusida qayta ishlash uchun joylarda toʻplangan ikkilamchi xomashyo — qogʻoz chiqindilarini qabul qilish punktlari tashkil etish toʻgʻrisidagi taklifiga rozilik berilsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Davlat mulki qoʻmitasi foydalanilmayotgan turar joy boʻlmagan binolarni qogʻoz chiqindilarini qabul qilish punktlari tashkil etish uchun “Sanoatqalinqogʼozsavdo” XI OAJ va “Oʻzbek qogʻozi” OAJga belgilangan tartibda bersin. 3. Davlat va xoʻjalik boshqaruvi organlari, ularning hududiy boʻlinmalari, mahalliy davlat hokimiyati organlari tasdiqlangan prognoz koʻrsatkichlarga muvofiq qogʻoz chiqindilarini toʻplash va topshirishni belgilangan tartibda amalga oshirsinlar. 4. Belgilab qoʻyilsinki, “Sanoatqalinqogʼozsavdo” XI OAJ va “Oʻzbek qogʻozi” OAJ qabul qilish punktlari qogʻoz chiqindilarini tayyorlash va topshirish boʻyicha hisob-kitoblarni erkin narxlarda, shu jumladan ularni jismoniy shaxslardan qabul qilib olishda — naqd pul bilan va yuridik shaxslardan qabul qilib olishda — naqd pulsiz amalga oshiradilar. 5. Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash qoʻmitasi Iqtisodiyot vazirligi, Moliya vazirligi, Markaziy bank, “Sanoatqalinqogʼozsavdo” XI OAJ “Oʻzbek qogʻozi” OAJ hamda boshqa manfaatdor vazirliklar va idoralar bilan birgalikda Qogʻoz chiqindilarini toʻplash, tayyorlash va qayta ishlash uchun yetkazib berish tartibi toʻgʻrisidagi nizomni bir oy muddatda ishlab chiqsin va tasdiqlasin. 6. Belgilab qoʻyilsinki: qogʻoz chiqindilarini toʻplash va topshirishning tashkil etilishi uchun davlat va xoʻjalik boshqaruvi organlari, mahalliy davlat hokimiyati organlari rahbarlari javob beradilar; budjet tashkilotlari boʻyicha qogʻoz chiqindilarini sotishdan olingan mablagʻlar ularning budjetdan tashqari hisob raqamiga oʻtkaziladi va ulardan tashkilotning moddiy-texnika bazasini mustahkamlashda foydalaniladi. 7. Respublika tijorat banklariga tarmoq qayta ishlash korxonalariga, shu jumladan texnologik asbob-uskunalarni modernizatsiyalash uchun, kreditlar ajratish tavsiya etilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari E.R. Shoismatov va N.M. Xanov zimmasiga yuklansin.
QIMMATLI QOGʻOZLAR BILAN BIRJADAN TAShQARI BITIMLARNING HISOB REGISTRI TOʻGʻRISIDAGI NIZOMNI TASDIQLASh HAQIDAGI BUYRUQNI, ShUNINGDEK UNGA KIRITILGAN OʻZGARTIRISh VA QOʻShIMChALARNI OʻZ KUChINI YOʻQOTGAN DEB HISOBLASh HAQIDA
(order, 2009-03-09)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga va idoraviy meʼyoriy hujjatlarni tayyorlash va ularni qabul qilish qoidalarining 84-bandiga (roʻyxat raqami 979, 2000-yil 16-oktabr) muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2003-yil 26-maydagi 2003-08-sonli “Qimmatli qogʻozlar bilan birjadan tashqari bitimlarning hisob registri toʻgʻrisidagi nizomni tasdiqlash haqida”gi buyrugʻi (roʻyxat raqami 1258, 2003-yil 17-iyul — Oʻzbekiston Respublikasi meʼyoriy hujjatlari axborotnomasi, 2003-y., 13-14-son); Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2004-yil 3-iyundagi 2004-11-sonli “Qimmatli qogʻozlar bilan birjadan tashqari bitimlarning hisob registri toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 1258-1, 2004-yil 30-iyun — Oʻzbekiston Respublikasi qonun hujjatlari toʻplami, 2004-y., 26-son, 308-modda). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur buyruq Oʻzbekiston Respublikasi Vazirlar Mahkamasi huzuridagi “Oʻzarxiv” Agentligi bilan kelishilgan.
AKSIYADORLIK JAMIYATLARIDA AFFILLANGAN ShAXSLAR, ULARNING HISOBINI OLIB BORISh VA AXBOROTLARNI OShKOR QILISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2014-11-24)

Oʻzbekiston Respublikasining “Qimmatli qogʻozlar bozori toʻgʻrisida”gi va “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi qonunlariga muvofiq, Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi, Oʻzbekiston Respublikasi Moliya vazirligi va Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi, Oʻzbekiston Respublikasi Moliya vazirligi va Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2002-yil 20-noyabrdagi 2002-14-son, 131-son, 7-son qarori bilan tasdiqlangan Aksiyadorlik jamiyatlarida affillangan shaxslar, ularning hisobini olib borish va axborotlarni oshkor qilish tartibi toʻgʻrisidagi nizomga (roʻyxat raqami 1212, 2003-yil 29-yanvar — Oʻzbekiston Respublikasi meʼyoriy hujjatlari axborotnomasi, 2003-y., 1-2-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“MARKAZIY DEPOZITARIY VA IKKINChI BOSQIChDAGI DEPOZITARIYLAR, FOND BIRJALARI, BIRJADAN TAShQARI QIMMATLI QOGʻOZLAR SAVDOSI TIZIMI HAMDA HISOB-KITOB-KLIRING TAShKILOTLARINING DASTURIY-TEXNIK KOMPLEKSLARIDAN FOYDALANISh (IShLATISh) QOIDALARINI TASDIQLASh TOʻGʻRISIDA”GI BUYRUGʻIGA OʻZGARTIRIShLAR KIRITISh HAQIDA
(order, 2021-03-31)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2001-yil 31-mayda 2001-04-sonli “Markaziy depozitariy va ikkinchi bosqichdagi depozitariylar, fond birjalari, birjadan tashqari qimmatli qogʻozlar savdosi tizimi hamda hisob-kitob-kliring tashkilotlarining dasturiy-texnik komplekslaridan foydalanish (ishlatish) qoidalarini tasdiqlash toʻgʻrisida”gi buyrugʻiga (roʻyxat raqami 1041, 2001-yil 16-iyun — Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y, 12-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
IXTIROGA OʻZBEKISTON RESPUBLIKASINING PATENTINI BERISH UCHUN TALABNOMALARNI TUZISH, TOPSHIRISH VA KOʻRIB CHIQISH QOIDALARIGA OʻZGARTISH VA QOʻSHIMCHALAR KIRITISH TOʻGʻRISIDA
(order, 2026-03-25)

Oʻzbekiston Respublikasining 2008-yil 30-iyuldagi OʻRQ-164-sonli “Ixtirolar, foydali modellar va sanoat namunalari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2004-yil 2-fevraldagi 9-son buyrugʻi bilan tasdiqlangan “Ixtiroga Oʻzbekiston Respublikasining patentini berish uchun talabnomalarni tuzish, topshirish va koʻrib chiqish qoidalari”ga (2004-yil 22-mart, roʻyxat raqami 1329 — Oʻzbekiston Respublikasi qonun hujjatlari toʻplami, 2004-y., 12-son, 147-modda) ilovaga* muvofiq oʻzgartish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
GOʻSHT-SUT ISHLAB CHIQARISHI XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2009-03-07)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Goʻsht-sut ishlab chiqarishi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiritiladi. Goʻsht-sut ishlab chiqarishi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari Oʻzbekiston kasaba uyushmalari Federatsiyasi Kengashi, Oʻzbekiston Respublikasi Sogʻliqni saqlash vazirligi, “Oʻzgoʻshtsutsanoat” uyushmasi bilan kelishilgan.
QONUN HUJJATLARIDA BELGILANGAN TARTIBDA FAQAT YuRIDIK ShAXS ShAKLIDA TAShKIL ETILGAN TADBIRKORLIK SUBYEKTLARI TOMONIDAN AMALGA OShIRILADIGAN FAOLIYATNING AYRIM TURLARI ROʻYXATIGA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OZIQ-OVQAT MAHSULOTLARI IShLAB ChIQARIShNI KENGAYTIRISh VA IChKI BOZORNI TOʻLDIRISh YuZASIDAN QOʻShIMChA ChORA-TADBIRLAR TOʻGʻRISIDA” 2009 YIL 26 YaNVARDAGI PQ-1047-SON QARORI)
(law, 2011-01-07)

Oʻzbekiston Respublikasi Prezidentining “Oziq-ovqat mahsulotlari ishlab chiqarishni kengaytirish va ichki bozorni toʻldirish yuzasidan qoʻshimcha chora-tadbirlar toʻgʻrisida” 2009-yil 26-yanvardagi PQ-1047-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2002-yil 5-noyabrdagi 380-son qarori (Oʻzbekiston Respublikasi QT, 2002-y., 11-son, 66-modda) bilan tasdiqlangan Qonun hujjatlarida belgilangan tartibda faqat yuridik shaxs shaklida tashkil etilgan tadbirkorlik subyektlari tomonidan amalga oshiriladigan faoliyatning ayrim turlari roʻyxatiga 2009-yil 1-iyuldan boshlab quyidagi mazmundagi 17 va 18-bandlar qoʻshilsin: “17. Goʻshtli yarimfabrikatlarni sanoat yoʻli bilan qayta ishlash va ishlab chiqarish, shuningdek kolbasa mahsulotlari, goʻsht va baliq konservalarini sanoat yoʻli bilan ishlab chiqarish. 18. Xom sutni sanoat yoʻli bilan qayta ishlash va sut mahsulotlari (pasterizatsiya qilingan sut, slivka, qaymoq, tvorog, qatiq mahsulotlari), shu jumladan pishloq, brinza, mol yogʻi, bolalar quruq sut mahsulotlari, sutli bolalar taomlari, quruq sut, muzqaymoq va quyiltirilgan sut ishlab chiqarish”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI PREZIDENTINING “IChKI TARMOQ VA TARMOQLARARO SANOAT KOOPERATSIYASINI YANADA KUChAYTIRISh ChORA-TADBIRLARI TOʻGʻRISIDA” 2007-YIL 12 NOYABRDAGI PF-3937-SON FARMONIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2017-11-01)

Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 28-noyabrdagi PF-4058-son Farmoniga muvofiq: 1. Oʻzbekiston Respublikasi Prezidentining “Ichki tarmoq va tarmoqlararo sanoat kooperatsiyasini yanada kuchaytirish chora-tadbirlari toʻgʻrisida” 2007-yil 12-noyabrdagi PF-3937-son Farmonida: 2 va 3-bandlaridagi, shuningdek ilova nomidagi “Respublika” soʻzi “Xalqaro” soʻzi bilan almashtirilsin; 2-bandning ikkinchi xatboshi quyidagi tahrirda bayon etilsin: “Ichki tarmoq va tarmoqlararo kooperatsiyani rivojlantirish, respublikada ishlab chiqarilayotgan mahsulot toʻgʻrisida keng xabardor qilish, sheriklarni izlab topish hamda oʻzi ishlab chiqargan mahsulotni yetkazib berish toʻgʻrisida mahalliy ishlab chiqaruvchilar oʻrtasida xoʻjalik shartnomalari tuzishda, shuningdek eksportga mahsulotni yetkazib berish uchun shartnomalar tuzishda yordam koʻrsatish sanoat yarmarkasi va Kooperatsiya birjasining asosiy vazifasi etib belgilansin”. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X. Fayziyev) zimmasiga yuklansin.
SANATSIYAGA TORTILGAN QIShLOQ XOʻJALIK KORXONALARINI MONITORING QILISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2009-03-04)

“Bankrotlik toʻgʻrisida”gi Oʻzbekiston Respublikasining Qonuniga (Oʻzbekiston Respublikasi Oliy Majlisining axborotnomasi, 2003-y., № 5, 63-modda) va Oʻzbekiston Respublikasi Prezidentining 2005-yil 2-maydagi PQ-66-sonli qarori (Oʻzbekiston Respublikasi qonun hujjatlari toʻplami, 2005-yil, 17-18-son, 130-modda) bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi qoshidagi Iqtisodiy nochor korxonalar ishlari qoʻmitasi tomonidan tasdiqlangan “Sanatsiyaga tortilgan qishloq xoʻjalik korxonalarini monitoring qilish tartibi” (1998-yil 14-avgust, roʻyxat raqami 473) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Zulfiya nomidagi Davlat mukofoti bilan taqdirlash toʻgʻrisida
(resolution, 2009-03-03)

Respublikada isteʼdodli yoshlarning ijtimoiy faolligini har tomonlama qoʻllab-quvvatlash, milliy istiqlol gʻoyalari va madaniy-maʼrifiy qadriyatlarni hayotga tatbiq etishdagi ibratli faoliyatini ragʻbatlantirish, barkamol xotin-qizlar avlodini voyaga yetkazish hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF-2326-sonli Farmoniga muvofiq: 1. Oʻzbekiston Xotin-qizlar qoʻmitasi huzuridagi Zulfiya nomidagi Davlat mukofoti komissiyasining takliflariga binoan, aʼlo xulqi, zukkoligi, oʻqishdagi muvaffaqiyatlari, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, viloyatlar va Toshkent shahrining iqtidorli qizlari Zulfiya nomidagi Davlat mukofoti bilan taqdirlansin. 2. Zulfiya nomidagi Davlat mukofoti bilan taqdirlanganlarga 8-mart — Xalqaro xotin-qizlar bayramiga bagʻishlab oʻtkaziladigan tantanalarda sovrindorlik diplomlari va koʻkrak nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. Oʻzbekiston Milliy teleradiokompaniyasi hamda Oʻzbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari F. Akbarova zimmasiga yuklansin.
BIR QARZ OLUVChI YOKI BIR-BIRIGA DAXLDOR QARZ OLUVChILAR GURUHIGA TAVAKKALChILIKNING ENG KOʻP MIQDORI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2015-11-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida”gi qonunlariga muvofiq, Markaziy bank Boshqaruvi qaror qiladi: 1. Bir qarz oluvchi yoki bir-biriga daxldor qarz oluvchilar guruhiga tavakkalchilikning eng koʻp miqdori toʻgʻrisidagi nizomga (1998-yil 2-dekabr, roʻyxat raqami 557) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BANKLAR VA ULARGA ALOQADOR ShAXSLAR OʻRTASIDA OʻTKAZILADIGAN OPERATSIYALAR TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2015-11-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida”gi qonunlariga muvofiq, Markaziy bank Boshqaruvi qaror qiladi: 1. Banklar va ularga aloqador shaxslar oʻrtasida oʻtkaziladigan operatsiyalar toʻgʻrisidagi nizomga (1998-yil 2-dekabr, roʻyxat raqami 556) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(decree, 2025-11-26)

Oʻzbekiston Respublikasi soliq qonunchiligini takomillashtirishga oid qonun hujjatlari qabul qilinishi munosabati bilan: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartish va qoʻshimchalar kiritilsin. 2. Soliq kodeksining amalga oshirilishini har tomonlama monitoring va tahlil qilish maxsus idoralararo guruhi (R.S. Azimov) ikki oy muddatda hukumat qarorlari bilan avval berilgan soliq imtiyozlarini tartibga solish boʻyicha normativ-huquqiy hujjatlarning loyihalarini Vazirlar Mahkamasiga kiritsin. 3. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 10. Oʻzbekiston Respublikasi Prezidentining “Meva-sabzavotchilik va uzumchilik sohasida iqtisodiy islohotlarni chuqurlashtirish chora-tadbirlari toʻgʻrisida” 2006-yil 9-yanvardagi PF-3709-son Farmoni 5-bandining “b” kichik bandidagi “daromad (foyda)” soʻzlari “foyda” soʻzi bilan almashtirilsin. 12. Oʻzbekiston Respublikasi Prezidentining “Mikrokreditbank” aksiyadorlik tijorat bankini tashkil etish toʻgʻrisida” 2006-yil 5-maydagi PF-3750-son Farmoni 8-bandining ikkinchi xatboshidagi “daromad (foyda)” soʻzlari “foyda” soʻzi bilan almashtirilsin. 13. Oʻzbekiston Respublikasi Prezidentining “Sogʻliqni saqlash tizimini isloh qilishni yanada chuqurlashtirish va uni rivojlantirish Davlat dasturini amalga oshirishning asosiy yoʻnalishlari toʻgʻrisida” 2007-yil 19-sentabrdagi PF-3923-son Farmonining 7-bandi quyidagi tahrirda bayon etilsin: “7. 2007-yilning 1-oktabridan aholiga pullik tibbiy xizmatlar koʻrsatuvchi (stomatologiya va kosmetologiya xizmatlari bundan mustasno) tibbiyot muassasalari 5 yil muddatga barcha turdagi soliqlar va Respublika yoʻl jamgʻarmasi hamda Maktab taʼlimi jamgʻarmasiga oʻtkaziladigan majburiy ajratmalar toʻlashdan ozod etilsin, boʻshaydigan mablagʻlar tibbiyot muassasalarini zamonaviy tibbiy asbob-uskunalar bilan jihozlashga maqsadli ravishda yoʻnaltirilsin”.